Isle of Wight

| Sijainti | 
Kaakkois-EnglantiEnglantiYhdistynyt kuningaskunta |
| Pääkaupunki | 
Newport (en) (käännä suomeksi)View and modify data on Wikidata  |
| Vesistö | 
Englannin kanaaliView and modify data on Wikidata  |
| Pinta-ala | 
380 km2 (2016)View and modify data on Wikidata  |
| Hallinnolliset osat | 
SandownCowesNewport ja Carisbrooke (d)Ryde (d)Shanklin (d)Ventnor (d)View and modify data on Wikidata  |
| Väkiluku | 
142 000 as. (2020)View and modify data on Wikidata  |
| Asukastiheys | 
374 as./km2 (2020) |
| Kumppanuus | 
Coburg (1983 – )View and modify data on Wikidata  |
| NUTS | 
UKJ34View and modify data on Wikidata  |
| Verkkosivusto | 
www.iwight.comView and modify data on Wikidata  |

Kartta

|  |  |
| --- | --- |
| Koordinaatit | 
50° 40′ P, 1° 16′ LView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Isle of Wight** on Yhdistyneelle kuningaskunnalle kuuluva saari Southamptonin edustalla, Englannin etelärannikolla. Sen erottaa Ison-Britannian saaresta syvä Solentin salmi. Aluehallinnon näkökulmasta saari toimii itsenäisenä yhtenäishallintopiirinä, jonka valtuusto kokoontuu Newportin kaupungissa. Se muodostaa myös oman muodollisen kreivikuntansa, jolle kuningatar nimittää lordiluutnantin edustamaan itseään. Vuonna 2020 saarella arvioitiin elävän noin 142 000 ihmistä.

Isle of Wight on yksi Euroopan tärkeitä paleontologisia tutkimuskohteita, sillä sieltä on löydetty runsaasti dinosaurusten fossiilisia jäänteitä. Saarella on vuosina 1968–1970 sekä taas vuodesta 2002 alkaen pidetty Isle of Wight Festival -rockfestivaali, joka keräsi vuonna 1970 yleisöä 500 000 henkeä.

Historia
--------

Vuonna 686 saaresta tuli viimeinen Britannian osa, jonka asukkaat käännytettiin kristinuskoon.

Viktoriaaniselta ajalta lähtien suosittuna lomakohteena toiminut saari tunnetaan vuosittaisesta purjehduskilpailusta, regatasta. Saarella asui suosittu englantilainen runoilija Alfred Tennyson, naapurinaan 1860-luvulla valokuvauksen pioneeri Julia Margaret Cameron. Saarella sijaitsi kuningatar Viktorian suuresti rakastama kesäasunto Osborne House, jossa kuningatar myös kuoli. Saaren historiaa siivittää laivanrakennus ja purjehdus, ja saarella on valmistettu myös lentoveneitä sekä maailman ensimmäinen ilmatyynyalus.

Ennen Rutlandin, Englannin pienimmän kreivikunnan, perustamista uudelleen vuonna 1997, Isle of Wight oli Englannin pienin *county*. Yhdellä kansanedustajallaan se on pienin kreivikunta, jolla on edustusta Yhdistyneen kuningaskunnan parlamentissa.

Hallinto
--------

Isle of Wightin muodollisen kreivikunnan alueella sijaitsevat seuraavat hallinnolliset alueet:

| Hallinnon taso | Väkiluku (2020) | Lähde | Kartalla |
| --- | --- | --- | --- |
| Isle of Wight \* | 142 000 |  |    |
| \* Yhtenäishallintopiiri |

Isle of Wightin aluehallinto1. taso: Hallintopiirit2. taso: Kunnat

Talous
------

Isle of Wightin tärkein elinkeino on matkailu, mutta saarella on myös vahvat perinteet maanviljelyssä. Ilmasto on suotuisampi kuin muualla Englannissa ja kasvukauden pituus on etu paikallisille maanviljelijöille, joiden on myytävä tuotteitaan kalliimmalla muualle maahan korkeiden kuljetuskustannusten vuoksi. Nykyisin saarella vietetään jopa valkosipulifestivaalia menestyneen sadon ja myynnin vuoksi. Isle of Wightilla on myös yksi Britteinsaarten vanhimpia viinitiloja.

Väestö
------

Vuonna 2020 Isle of Wightin muodollisessa kreivikunnassa oli noin 142 000 asukasta ja seuraavat yli kymmenentuhannen asukkaan asutuskeskukset:

| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Newport | Isle of Wight | 26 000 |  |
| Ryde | Isle of Wight | 25 000 |  |
| Cowes | Isle of Wight | 15 000 |  |
| Sandown | Isle of Wight | 12 000 |  |

Tunnukset
---------

### Nimikkokukka

Isle of Wightin nimikkokukaksi valittiin Plantlife International -järjestön vuonna 2004 pitämässä yleisöäänestyksessä kartiokalkkikämmekkä.

Lähteet
-------

### Viitteet

1. ↑  Isle of Wight *Encyclopaedia Britannica*. Viitattu 23.5.2022. (englanniksi)
2. 1 2 3 4  Brinkhoff, Thomas: United Kingdom: Administrative Division (Counties and Districts) - Population Statistics, Charts and Map *City Population*. Viitattu 23.5.2022. (englanniksi)
3. ↑  osborne House English Heritage
4. ↑  Gardens Wight Link
5. ↑  Adgestone Wineyard
6. 1 2 3 4  Brinkhoff, Thomas: Isle of Wight (Unitary County, South East England, United Kingdom) - Population Statistics, Charts, Map and Location *City Population*. Viitattu 23.5.2022. (englanniksi)
7. ↑  Kirby, Alex: UK counties choose floral emblems  5.5.2014. BBC News. Viitattu 23.5.2022. (englanniksi)

Aiheesta muualla
----------------

* Kuvia tai muita tiedostoja aiheesta **Isle of Wight** Wikimedia Commonsissa

* Isle of Wightin kotisivut (Arkistoitu – Internet Archive)